L 200/206
RO
Jurnalul Oficial al Uniunii Europene
29.7.2022
(326) Având în vedere cele de mai sus, Comisia concluzionează că valoarea compensației acordate Laziomar pe durata prelungirii convenției inițiale nu a condus la nicio supracompensare și că sunt respectate cerințele aplicabile din secțiunea 2.8 din cadrul SIEG.
5.3.7.
Prioritatea la acostare (327) Articolul 19-ter alineatul (21) din legea din 2009 menționează în mod clar faptul că prioritatea la acostare a fost necesară pentru a garanta continuitatea teritorială cu insulele și din perspectiva obligațiilor de serviciu public ale societăților fostului grup Tirrenia, inclusiv Laziomar.
Într-adevăr, dacă nu ar exista nicio prioritate la acostare pentru societățile însărcinate cu obligații de serviciu public, acestea ar putea să fie nevoite să își aștepte rândul înainte să acosteze și, prin urmare, să aibă întârzieri, ceea ce ar submina scopul de a asigura o legătură fiabilă și convenabilă pentru consumatori.
Un orar de circulație regulat este, într-adevăr, necesar pentru a satisface nevoile de mobilitate ale populației insulelor și pentru a contribui la dezvoltarea economică a insulelor respective.
În plus, întrucât orele de plecare pentru rutele aferente serviciului public sunt stabilite prin convenție, prioritatea la acostare este necesară pentru a se asigura că porturile alocă danele și orarele de acostare într-un mod care să permită operatorului de servicii publice să își respecte obligațiile de serviciu public.
(328) În acest context, Comisia consideră că această măsură a fost acordată pentru a permite Laziomar să își îndeplinească obligațiile de serviciu public care reprezintă SIEG autentice (a se vedea secțiunea 5.3.2).
Mai mult, Italia a confirmat că prioritatea la acostare este aplicabilă doar serviciilor furnizate în regim de serviciu public.
(329) Comisia a evaluat deja în detaliu compatibilitatea SIEG și compensația aferentă acordată Laziomar pe durata prelungirii convenției inițiale (a se vedea secțiunile 5.3.2-5.3.6).
Prin urmare, Comisia consideră că evaluarea sa privind compatibilitatea în ceea ce privește prioritatea la acostare se poate limita la a stabili dacă această măsură a putut conduce sau nu la supracompensare.
(330) Comisia consideră că orice posibil avantaj financiar aferent priorității la acostare ar fi limitat (a se vedea considerentul 162).
Prin urmare, riscul de supracompensare care decurge din măsură ar fi, de asemenea, limitat.
În plus, în măsura în care această acțiune ar reduce cheltuielile de funcționare sau ar crește veniturile operatorului de serviciu public, aceste efecte s-ar reflecta în totalitate în contabilitatea internă a operatorului.
Prin urmare, controalele privind supracompensarea efectuate pentru Laziomar, astfel cum s-a menționat în secțiunea 5.3.6, pot, de asemenea, să detecteze orice supracompensare posibilă rezultată din prioritatea la acostare.
(331) Prin urmare, Comisia concluzionează că prioritatea la acostare, care este indisolubil legată de serviciul public furnizat de Laziomar, este compatibilă cu piața internă în conformitate cu articolul 106 alineatul (2) din TFUE și cu cadrul SIEG din 2011.
5.3.8.
Concluzie (332) Pe baza evaluării de la considerentele 278-331, Comisia concluzionează că respectiva compensație acordată Laziomar pentru furnizarea serviciilor de transport maritim în temeiul convenției inițiale prelungite în perioada de la 1 iunie 2011 până la 14 ianuarie 2014 și prioritatea la acostare respectă condițiile aplicabile din cadrul SIEG din 2011 și sunt, prin urmare, compatibile cu piața internă în temeiul articolului 106 din TFUE.
6.
CONCLUZIE
(333) Comisia constată că Italia a pus în aplicare în mod ilegal măsurile de ajutor supuse evaluării, încălcând articolul 108 alineatul (3) din TFUE.
Pe baza evaluării de mai sus, Comisia a decis că compensația pentru obligația de serviciu public acordată Laziomar în temeiul convenției inițiale prelungite este compatibilă cu piața internă în temeiul articolului 106 din TFUE.
Mai mult, având în vedere că prioritatea la acostare este indisolubil legată de furnizarea SIEG de către Laziomar, această măsură este, de asemenea, compatibilă cu piața internă în temeiul articolului 106 din TFUE.
(334) În plus, Comisia constată că următoarele măsuri nu constituie ajutor de stat în sensul articolului 107 alineatul (1) din TFUE: (a) compensația acordată Laziomar pentru furnizarea de servicii de transport maritim în temeiul noului contract de servicii pentru perioada 15 ianuarie 2014-14 ianuarie 2024 asociat cu activitatea societății Laziomar și cu prioritatea la acostare în favoarea Laziomar, deoarece respectă cele patru criterii Altmark;